cyanic-selkie/wikianc huggingface dataset:
Ekstra Nena
Eurosong 1992
Ekstra Nena je bila posljednja predstavnica Jugoslavije na Eurosongu. Godine 1992. na tom takmičenju je otpjevala baladu "Ljubim te pesmama". Nena je osvojila 44 boda i završila je na 13. mjestu u konkurenciji od 23 zemlje. Najviše što je osvojila bilo je 10 bodova iz Izraela.
Organogeneza
Organogeneza je faza procesa embrionskog razvoja svakog višećelijskog organizma, koja počinje na kraju gastrulacije i nastavlja se do rođenja, a po nekima i sve do potpunog formiranja odraslog organizma. Počiva na proliferaciji (umnožavanju), diferencijacija (postajanju sve različitijim) i migraciji  (premještanju) ćelija tokom formiranja tkiva pri oblikovanju (morfogeneza) mladog organizma. Tokom organogeneze, tri zametna sloja formirana gastrulacijom (ektoderm, endoderm i mezoderm) formiraju sve anatomske komponente organizama. Ćelije svakog od tri zametna sloja prolaze diferencijacij, proces u kojem manje specijalizirane ćelije postaju više specijalizirane ekspresijom specifičnog skupa gena. Diferencijacija ćelija pokreće se njihovim signalnim kaskadama. Na diferencijaciju utiču vanćelijski signali kao što su faktori rasta koji se razmjenjuju sa susjednim ćelijama što se naziva jukstakrinom signalizacijom ili sa susjednim ćelijama na kratkim udaljenostima što se naziva parakrina signalizacija. Unutarćelijski signali koji se sastoje od same ćelijske signalizacije (autokrina signalizacija), također imaju ulogu u formiranju organa. Ovi signalni putevi omogućavaju preuređenje ćelija i osiguravaju da se organi formiraju na određenim mjestima unutar organizma. Proces organogeneze se može proučavati korištenjem embriona i organoida (začetnih organa).
Organi nastali od zametnih slojeva
Endoderm je najzametniji sloj embriona koji stvara gastrointestinalne i respiratorne organe, formiranjem epitelnih obloga i organa kao što su jetra, pluća i gušterača. Mezoderm ili srednji zametni sloj embrija formirat će krv, srce, bubrege, mišiće i vezivno tkivo. Ektoderm ili najudaljeniji (vanjski) zametni sloj embrija u razvoju formira epidermu, mozak i ostatak nervnog sistema, kao i kožu.
Mehanizam formiranja organa
Dok svaki zametni sloj tvori određene organe, 1820-ih godina embriolog Heinz Christian Pander otkrio je da zametni sloj ne može formirati svoje organe bez čelijske interakcije iz drugih tkiva. Kod ljudi, unutrašnji organi počinju da se razvijaju u roku od 3-8 sedmica nakon oplodnje. Zametni slojevi formiraju organe pomoću tri procesa: nabiranja, cijepanja i kondenzacije. Nabori se formiraju u zametnom listu ćelija i obično stvaraju zatvorenu cijev koja se može vidjeti u razvoju nervne cijevi kičmenjaka. U zametnom listu ćelija mogu se formirati rascjepi ili džepovi koji formiraju vezikule ili izduženja. Na ovaj način mogu se razviti pluća i žlijezde organizma.
Primarni korak u organogenezi za hordate je razvoj notohorda, koji inducira stvaranje nervne ploče i na kraju nervne cijevi u razvoju kičmenjaka. Razvoj nervne cijevi će dovesti do formiranja mozga i kičmene moždine. Kičmenjaci razvijaju nervni greben koji se diferencira u mnoge strukture, uključujući kosti, mišiće i komponente perifernog i centralnog nervnog sistema. Diferencijacija ektoderma u neuralni greben, neuralnu cijev i površinski ektoderm ponekad se naziva neurulacija, a embrion u ovoj fazi je neurula. Tjelesni celom formira se od cijepanja mezoderma duž  somitne ose
Biljna organogeneza
U biljkama se organogeneza odvija kontinuirano i prestaje tek kada biljka ugine. U izdanku, vršni meristem izbojaka redovno proizvode nove bočne organe (listovi ili cvjetovi) i bočne grane. U korijenu, novi bočni korijeni formiraju se iz slabo diferenciranog unutrašnjeg tkiva (npr. ksilema i pericikla u modelnoj biljci Arabidopsis thaliana). In vitro i kao odgovor na specifične koktele hormona (uglavnom auksini i citokinini), većina biljnih tkiva može se dediferencirati i formirati masu dijeljenja totipotentnih matičnih ćelija zvanih kalus. Organogeneza se tada može dogoditi iz tih ćelija. Tip organa koji se formira ovisi o relativnim koncentracijama hormona u mediju. Organogeneza biljaka može se inducirati u kulturi tkiva i koristiti za razmnožavanje.
Hart bei Graz
Položaj općine Hart bei Graz u [[Spisak okruga i statutarnih gradova u Austriji|okrugu Graz-Umgebung |180px|desno|mini]]
Hart bei Graz (nekada Hart bei St. Peter) je općina u okrugu Graz-Umgebung u austrijskoj saveznoj pokrajini Štajerskoj. Broj stanovnika općine je.
Podjela
Općina je podijeljena na tri naselja: Hart, Messendorf i Pachern. U zagradi je broj stanovnika.
Općina je podijeljena na dvije katastarske općine: Messendorf i Hart bei Sankt Peter.
Politika
Na općinskim izborima u Štajerskoj 22. marta 2015. godine za gradonačelnika općine je izabran Jakob Frey iz Građanska lista.
Vrbnik (Hrvatska)
mini|260px|Vrbnik, rimokatolička crkva Vrbnik je naseljeno mjesto i općina u Hrvatskoj, na ostrvu Krku, u Primorsko-goranskoj županiji.
Historija
Do teritorijalne reorganizacije u Hrvatskoj nalazio se u sastavu stare općine Krk.
Stanovništvo
Na popisu stanovništva 2011. godine, općina Vrbnik je imala 1.260 stanovnika, od čega u samom Vrbniku 948.
IC 3089
IC 3089 (također poznat kao MCG 4-29-58 i PGC 39302) je spiralna galaksija koja je udaljena oko 317 miliona sg od Zemlje i nalazi se u sazviježđu Berenikina kosa. Najveći prečnik je 0,60 (55 hiljada sg) a najmanji 0,4 uglovnih minuta (37 hiljada sg). Prvo otkriće je napravio Stephane Javelle 20. maja 1903. godine.
Vrbnik (Hrvatska)
Općina Vrbnik
Napomena: Nastala iz stare općine Krk.
IC 3089
Najbliži NGC/IC objekti
Sljedeći spisak sadrži deset najbližih NGC/IC objekata.
Vrbnik (Hrvatska)
Popis 1991.
Na popisu stanovništva 1991. godine, naseljeno mjesto Vrbnik je imalo 950 stanovnika, sljedećeg nacionalnog sastava:
Paragvaj (rijeka)
Paragvaj (šp.: Río Paraguay, port.: Rio Paraguai) je velika rijeka u Južnoj Americi koja protiče kroz Brazil, Boliviju, Paragvaj i Argentinu. Izvire na Parecis platou, u brazilskoj saveznoj državi Mato Grosso a nakon 2.621 kilometara toka uliva se u rijeku Paraná, sjeverno od argentinskog grada Corrientes.
Tok
Rijeka Paragvaj izvire u brazilskoj saveznoj državi Mato Grossa, južno od mjesta Diamantino. Od izvora teče uglavnom u smjeru juga, prolazeći kroz brazilski grad Cáceres. Dalje protiče kroz Pantanal, močvarno područje.
U svom gornjem toku, protičući kroz Brazil, jednim dijelom svog toka formira granicu između brazilskih saveznih država Mato Grosso i Mato Grosso do Sul. Od grada Puerto Bahia Negra, formira državnu granicu s Paragvajem i teče južno gdje prima pritoku, rijeku Apu.
Potom rijeka skreće jugoistočno, dijeleći pri tome državu Paragvaj na dva različita dijela: Gran Chaco, sušni i rijetko naseljeni region na zapadu od dosta vlažnijih i šumovitijih istočnih područja države u kojima živi oko 98% stanovnika države. Na taj način rijeka Paragvaj predstavlja ključni geografski faktor Paragvaja po čemu je država i dobila ime.
Na oko 400 km toka kroz centralni Paragvaj, nakon ušća rijeke Pilcomayo i prolaska kroz glavni paragvajski grad Asunción, rijeka formira državnu granicu s Argentinom. Tokom sljedećih 275 km, Paragvaj teče jugo-jugozapadno prije nego što dođe do svog ušća u rijeku Paraná.
Ključna inovacija
thumb|Ljudski [[kutnjak (zub)|kutnjak sa četiri kvržice (tetrakuspidni)]] thumb|thumb|250px|Dugačke nektarske ostruge na ovom cvijetu roda [[Aquilegia omogućavaju specijalizaciju za određenog oprašivača.]] Ključna inovacija, ključna adaptacija ili adaptacijski prodor – u  evolucijskoj biologiji – je nova fenotipska  osobina koja omogućava naknadno radijaciju i uspjeh taksonomske grupe. Obično donose nove sposobnosti koje omogućuju taksonima da se brzo diverzificiraju i zaposjednu niše koje ranije nisu bile dostupne. Pojava pomaže objasniti kako su neki taksoni mnogo raznovrsniji, tj. i imaju mnogo više vrsta od svojih sestorinskih taksona. Termin je prvi put upotrijebio  Alden H. Miller 1949., koji ga je definirao kao "ključna prilagođavanja u morfološkom i fiziološkom mehanizmu koja su bitna za porijeklo novih glavnih skupina", iako šira suvremena definicija drži da je „ključna inovacija evolucijska promjena pojedinačnih osobina uzročno povezanih s povećanom stopom diverzifikacije rezultirajućeg kladusa.
Klasičan primjer za to je četvrti kvržica sisara na  kutnjacima,  što je omogućio ranim sisarskim precima da učinkovito probave  generaliziranu hranu. Prekursori ovih, zubi trikonodonatnih gmizavaca bili su prilagođeni za grickanje i rezanje, a ne za žvakanje. To je omogućili ranim sisarima da napadnu nove niše u evoluciji specijaliziranih biljojeda, koji su doživjeli relativni uspjeh tokom sredine eocena. Specijalizacija za biljnu prehranu nudila je ranim biljojedima dovoljno resursa da diversificiraju jer energija nije gubljena na više trofičke razine i malo je konkurenata u to vrijeme postojalo.
Nektarske ostruge kod  "Aquilegia", raznorolikom  rodu cvjetnica, smatraju se ključnom inovacijom. Nektarski dfodaci podstiču pomaganje u oprašivanju tako što nektar odlazi od stabljika, osiguravajući tako da insekti ili ptice oprašivači pokupe polen dok im pristupaju. To omogućava brzu specijaciju, i predstavlja primjer kako se biljke i njihovi oprašivači mogu specijalizirati jedni za druge, tj. vrsta oprašivača isključivo se hrani iz biljne vrste, pa bi biljne populacije lahko postati reproduktivno izolirane jedna od druge. Uz to, oblik i veličina nektarnih ostruga mogu se razvijati kao odgovor na adaptacije oprašivača, razvijajući koevolucijski odnos. Rod „Aquilegia“ ima preko 50 vrsta.
Princ tame (1987)
Princ tame je američki hororfilm iz 1987. koji je režirao John Carpenter. Ovaj fim je ciklus, zajedno sa Stvorom (1982) i Mouth of The Madness (1994) apokaliptične trilogije.
Radnja
Stari sveštenik umire uoči posjete kod nadbiskupa. Ostavlja za sobom malu kutiju u kojoj se nalazi ključ. Sveštenik Loomis obraća pažnju na ključ i kreće u istragu. Saznaje da je preminuli sveštenik bio član drevnog Bratstva spavanja te da je proveo 30 godina u zatvorenoj crkvi u Los Anđelesu. Uspostavlja vezu sa svojim starim poznanikom profesorom Birakom (Birack) kojeg moli za pomoć. Profesor odabira svoje najbolje studente s kojima će preko vikenda stići u crkvu da istraži otkriće.
Još tokom dolaska primjećuje se čudno ponašanje beskućnika četvrti koji hodaju poput zombija. Montiraju računare i aparature za mjerenje. Grupa pronalazi u jedan stakleni rezervoar u unutrašnjosti sakralnog objekta koji je, napunjen zelenom svjetlucavom tekućinom, imao cilindričan oblik. Na jednom pultu pored cilindra nalazila se Biblija. Ekipa počinje s radom. Dok jedna grupa prevodi Bibliju, uz otežavajući okolnost jer su mnogi zmakovi bili prepisani i nečitki, druga analizira rezervoar. Rezervoar je 7 miliona godina star i posjedovao je mehanizam pomoću kojeg se mogao samo iznutra otvoriti. Analizom Biblije saznaju da je đavolji otac bio Bog koji je u drevno doba hodao Zemljom i da je zatvorio svog sina u rezervoar. Isus je bio vanzemaljac, ljudskog izgleda, koji je poslan na Zemlju da upozori čovječanstvo. Jedino su njegovi apostoli znali tajnu koju su čuvali dok čovječanstvo bude, tehnološki, u stanju da se bori protiv đavola.
Neki članovi istraživačkog tima sanjaju isti san gdje se ponavlja ista poruka: ovo nije san, ovo je upozorenje. Sveštenik Loomis objašnjava da svi to sanjaju, već vijekovima koji se nalaze u blizini Bratstva spavanja. Istraživači su smatrali da je san videoupozorenje za čovječanstvo poslano iz budućnosti.
Atmosfera postaje sve napetija, jer beskućnici iz četrvti svim silama sprečavaju ekipu da napusti crkvu. Etchinson jedan od istraživača, koji je pokušao pobjeći, ubijen je u zasjedi beskućnika-zombija i proboden ostacima svog demontiranog bicikla.
U međuvremenu pojedini članovi padaju pod utjecaj bića iz rezervoara i postaju njegovi robovi. Robovi pomiču rezervoar u sobu gdje se nalazila studentkinja kelly. Biće iz rezervoara se je materijalizovalo u njenom tijelu koje se pod utjecajem zelene tekućine počelo mijenjati. Ostali članovi ekipe su malobrojni da se suprotstave robovima i time su uhvaćeni u klopku.
Đavo se budi u tijelu Kelly s namjerom da oslobodi svog oca iz zatvora. Prilazi jednom ogledalu. U istoj prostoriji se sakrio sveštenik Loomis koji posmatra kako Kelly-đavo gura ruku u ogledalo. Loomis sjekirom odsijeca ruku Kelly-đavolu no ista ponovo naraste i onaga putem telekineze odbacuje od zid. U opštem metežu pojavljuje se Catherina Danforth koja, nakon što vidi da su robovi nadvladali ostale članove ekipe, trči prema ogledalu tr gura Kelly u zatvor. Loomis razbija ogledalo i time zatvara prolaz. Glavni protagonista Brian Marsh žali za svojom ljubavi Catherine ali Loomis mu kaže da je spasila cijelo čovječanstvo.
Produkcija
Film je snimljen za oko 30 dana u Los Anđelesu. Carpenter je uzeo inspiraciju iz teorijske fizike i građe atoma. Žeilo je stvoriti ultimativno zlo kao neku vrstu materije i antimaterije.
Ovo bio je prvi Karpneterov posao sa Alive Pictures, gdje je Carpenter dobio po 3 miliona dolara za svaki kadar i potpunu slobodu tokom snimanja.
Carpenter je već radio se nekim glumcima ranije: Victor Wong, Dennis Dun i Donald Pleasence. Peter Jason, čiji je ovo bio premijerni rad s Karpenterom, postao je stalna pojava u njegovim filmovima. Fil je snimljen sa širokim objektivom uz kombinaciju anamorfnog formata. Carpenter se spominje u odjavnoj špici pod pseudonimom Martin Quatermass. Ovo je uz to da je profesor Birack predavao na Kneale univezitetu omaža na britanskog pisca Najdžela Nila (Nigel Kneale) koji je stvorio lik Barnard Quatermass.
Radnja filma i sadrži neke elemente koje je uveo Kneale kod: suočavanja sa zlom ( u serijama Quatermass and the Pit i The Quatermass Conclusion), poruke iz budućnosti (iz filma The Road) i naučna istraga paranormalnih pojava (The Stone Tape). Kneales je ovom omažom bio navodno ljut, jer se bojao, da bi gledaoci mogli pomisliti da je učestvovao u snimanju filma. Dizajn za poster filma napravio je Henry Rosenthal koji je radio za Roda Dajera (Rod Dyer) tada najpozantijeg dizajnera Kalifornije.
Post-produkcija napravljena je prema Karpenteru kod Walt Disney Studios u Burbanku, Kalifornija.
U intervjuu s Majklom Dojlom (Michael Doyl) u izdanju Rue Morguea iz novembra 2012. Carpenter je otkrio je kako je stvorio tmurnu scenu, iz snova, gdje figura prolazi kroz ulaz crkve. Carpenter je prvo snimio originalnu radnju s glumcem (Jessie Ferguson) video kamerom, istu scenu "ponovo je fotografirao na televizoru". Time je scena djelovala dislocirano osjećaj koji se takođe pojavio kao da se snimljeno uživo. Doyle je također predložio Karpenteru da on kao režiser govori poruku poslanu iz budućnosti.
Kritike
Film je kod Rotten Tomatoes dobio rejting 58%: Prince tame ima nekoliko dobrih ideja koje nisu dovoljne da povrate Karpenteru slavu koju je ranije stekao.
Na Metacritic film dobio je prosječne kritike uz 50 od 100 mogućh poena zasnovanih na 10 kritika.
Richard Harrington je za Washington Post napisao da: Kada se Pleasence zaklinje da je „to tajna koju se više ne može čuvati“ evo još jedne: ‍ 'Princ tame smrdi.' I previše zaslužuje da se zatvori u kanister za 7 miliona godina.
Liam Lacey napisao je za The Globe and Mail sljedeće: ''Ne postoji niti jedan lik koji bi zaista trebao zabrinjavati, nijedan nije simpatičan. Glavni romantični par, Jameson Parker i Lisa Blount, dovoljno su neugodni da stvaraju nesretnu ambivalenciju o svojim vječnim sudbinama''.
U članku za New York Times Vincent Canby je nazvao film: iznenađujuće lakim hororom gospodina Karpentera, režisera čiji je rad obično daleko efikasniji i inovativniji.
Pozitivnu kritiku dao je Nigel Floyd za Time Out nazivajući film "zanosnim" i dodavši da je to "klaustrofobični teror generisan tečnom kamerom i upečatljivim uglovima dovodi do vrhunca.".
2004. Jim Emerson napisao je da film podcijenjen: "Ono što me gnjavi gnjavi o Princu tame je njegova glupa ali genijalna srednja zamišljenost i doistinu nadrealne slike, od kojih su neke mogle proizaći iz režije Buñuela i Dali'sa  u Un Chien Andal o."
Poruka iz snova čuje se na albumu Entroducing (1996) koji je kompilirao DJ Shadow.
Majstorovići
Majstorovići su naseljeno mjesto u općini Vlasenica, Bosna i Hercegovina.
Nogometni sudija
mini|desno|[[Malang Diedhiou tokom utakmice na Svjetskom prvenstvu 2018.]] Nogometni sudija je osoba odgovorna za tumačenje i provođenje pravila igre tokom utakmice. On je konačni autoritet za donošenje odluka o svim činjenicama povezanim s igrom te je službena osoba utakmice s ovlastima da počne i zaustavi igru ​​te izrekne disciplinske mjere protiv igrača i trenera.
Sudiji pomažu dvojica pomoćnih sudija (ranije poznate kao linijske sudije), koji obavještavaju sudiju o tome je li lopta napustila prostor za igru ​​i o bilo kakvim kršenjima pravila igre koja se dogode izvan pogleda sudije. Konačna odluka o bilo kojoj činjeničnoj odluci leži na sudiji, koji ima ovlasti da promijeni odluku pomoćnog sudije. Na višim nivoima igre sudiji također može pomagati četvrti sudija, koji nadzire tehničke prostore ekipa i pomaže sudiji s administrativnim zadacima, a na najvišim nivoima dodatne pomoćne sudije i/ili pomoćne sudije u VAR-sobi. Sudije i druge službene osobe za igru ​​licenciraju i obučavaju nadležne nacionalne organizacije.
Genetičko testiranje
Genetičko testiranje, poznato i kao DNK testiranje, u genetičkoj medicinskoj dijagnozi se koristi za procjenjivanje ranjivosti od nasljednih bolesti. Može se koristiti i za određivanje roditeljstva djeteta (genetske majke i oca) ili predaka određenih osoba ili bioloških odnosa između ljudi. Pored proučavanja hromosoma na nivou pojedinačnih gena, genetsko testiranje u širem smislu objedinjuje biohemijske testove za moguće prisustvo nasljedne bolesti, ili mutantnog oblika gena koji su povezani sa povećanim rizikom od razvoja genetskih poremećaja. Genetičkim testiranjem se otkrivaju promjene u hromosomima, genima ili proteinima.
Većinu vremena u postavljanju dijagnoze, koristi se za testiranje i pronalaženje promjena koje su povezane sa naslijednim poremećajima. Rezultati genetskog testa mogu potvrditi ili odbaciti pretpostavljeni genetski poremećaj ili pomoći da se odrede izgledi osobe za razvoj ili prolaz genetskog poremećaja. Već je u primjeni nekoliko stotina genetskih testova, a još više ih je u fazi razvoja i više se razvijaju.
Budući da genetske mutacije mogu izravno utjecati na strukturu proteina, testiranjem za određene genetske bolesti može se postići otkrivanje onih proteina ili njihovih metabolita. Također se mogu posmatrati i obojenja ili fluorescencija hromosoma pod mikroskopom. Ovaj članak je usredsređen na genetska testiranja za medicinske potrebe. DNK sekvenciranje, koje ustvari proizvodi sekvence As, Cs, Gs, i Ts, upotrebljivo je u molekularnoj biologiji, evolucijskoj biologiji, metagenomici, epidemiologiji, ekologiji i mikrobiološkim istraživanjima.
Vrste genetičkih testiranja
Genetičko testiranje je analiza hromosoma (DNK) i proteina u cilju otkrivanja nasljedno vezanih bolesti i genotipova mutacija s određenim metabolitskim fenotipovima ili kariotipova za kliničku potrebe. Ova vrsta testiranja može dati informacije o osobnim genima i hromosomima tokom života. Dostupne mogućnosti uključuju sljedeće testove:
Nedijagnostičko testiranje uključuje:
Posebne bolesti
Mnoge bolesti koje imaju genetsku komponentu, mogu se dijanosticirati već dostupnim testovima poput:
prekomjerna apsorpcija željeza; gomilanje željeza u vitalnim organima (srce, jetra, pankreas); oštećenja organa; bolesti srca; rak; bolesti jetre; artritis; dijabetes; neplodnost; impotencija. Hronična opstruktivna bolest pluća kod odraslih; ciroza jetre tokom djetinjstva; kada novorođenče ili beba ima žuticu koja traje duže vrijeme (više od sedmice ili dvije), uvećane slezene, ascitis (nakupljanje tekućine u trbušnoj šupljini), svrbež (svrab), i drugi znakovi oštećenja jetre; osobe mlađe od 40 godina koje imaju otežano disanje, hronični kašalj ili bronhitis, kratki dah nakon napora i / ili ispoljavanje drugih znakova emfizema (posebno kada pacijent nije pušač, nije bio izložen poznatim plućnim iritansima i kada izgleda da se oštećenje pluća nalazi nisko na plućima); kada imate bliskog rođaka s nedostatkom alfa-1 antitripsina; kada pacijent ima smanjen nivo A1AT.
Isamu Akasaki
Isamu Akasaki (赤﨑 勇) je bio japanski inženjer i fizičar, specijalizovan u polju poluprovodničke tehnologije i dobitnik Nobelove nagrade, najviše poznat po izumu svijetlog galij nitrida (GaN) p-n spojnog plavog LED-a 1989., a potom i plavog GaN LED-a visoke svjetloće.
Genetičko testiranje
Posebne bolesti
Povišenje seruma holesterola i triglicerida; ubrzana ateroskleroza, koronarna bolest srca; kožne ksantome; periferne vaskularne bolesti; diabetes melitus, gojaznost ili hipotireoza
Isamu Akasaki
Za ovo i druga dostignuća, Akasaki je nagrađen Kyoto nagradom za naprednu tehnologiju 2009. i IEEE Edisonovom medaljom 2011. Također je nagrađen Nobelovom nagradom za fiziku 2014, zajedno s Hiroshi Amanom i Shuji Nakamurom, "za pronalazak efikasnih plavih dioda koje emituju svetlost, koje su omogućile svijetle i štedljive izvore bijele svjetlosti". Godine 2021, Akasaki je, zajedno sa Shuji Nakamurom, Nickom Holonyakom, M. Georgeom Crafordom i Russell D. Dupuisom, nagrađen nagradom kraljice Elizabete za inženjering "za stvaranje i razvoj LED rasvjete, koja čini osnovu sve tehnologije rasvjete na bazi čvrstog stanja". link=//upload.wikimedia.org/wikipedia/commons/3/37/Isamu_Akasaki_20141211.jpg|lijevo|mini|300x300piksel| Isamu Akasaki link=//upload.wikimedia.org/wikipedia/commons/thumb/d/d8/%E8%B5%A4%E5%B4%8E%E8%A8%98%E5%BF%B5%E7%A0%94%E7%A9%B6%E9%A4%A8.jpg/220px-%E8%B5%A4%E5%B4%8E%E8%A8%98%E5%BF%B5%E7%A0%94%E7%A9%B6%E9%A4%A8.jpg|mini| Institut Akasaki link=//upload.wikimedia.org/wikipedia/commons/thumb/b/ba/Isamu_Akasaki_and_Seiji_Morimoto_2014.jpg/200px-Isamu_Akasaki_and_Seiji_Morimoto_2014.jpg|mini|200x200piksel| sa [[:ja:森元誠二|Seiji Morimoto (u Švedskoj )]] link=//upload.wikimedia.org/wikipedia/commons/thumb/f/f3/Shuji_Nakamura_Hiroshi_Amano_and_Isamu_Akasaki_20141208.jpg/200px-Shuji_Nakamura_Hiroshi_Amano_and_Isamu_Akasaki_20141208.jpg|mini|200x200piksel| sa Shuji Nakamurom i Hiroshijem Amanom (u Grand Hôtelu 8. decembra 2014.)
Genetičko testiranje
Posebne bolesti
Slabost mišića (brzo progresivno); česti padovi; poteškoće sa motoričkim sposobnostima (trčanje, skakanje); progresvne poteškoće hoda (sposobnost kretanja mogu izgubiti prema starosti 12); umor; intelektualna retardacija (moguće); skeletni deformiteti; prsa i leđa (skolioza); deformacije mišića (kontrakture štikli, noge, pseudohipertrofija mišića) Ograničena sinteza beta-hemoglobina: mikrocitna hipohromna anemija. Tromboza vena; određene arterijske tromboze; pacijenati sa dubokom venskom trombozom, plućna embolija, cerebralne venske tromboze i prerani ishemijski moždani udari, kao i žena sa preranim infarktom miokarda; porodična historija ranog moždanog udara, duboke venske tromboze, tromboembolije, trudnoća povezana sa trombozom / embolije, hiperomocistinemija i više pobačaja. Osobe s mutacijom imaju povećan rizik od tromboze u okruženju oralne kontracepcije, trauma i operacije. Tromboza vena; plućne embolije; prolazni ishemijski napad ili prerani moždani udar; periferne vaskularne bolesti, posebno donjih ekstremiteta; okluzivne bolesti; cerebralne venske tromboze; više spontanih pobačaja; intrauterinske fetalne smrti.
Velika nagrada Meksika 2016.
Velika nagrada Meksika 2016. (službeno poznata kao "FORMULA 1 GRAN PREMIO DE MÉXICO 2016") automobilska je trka Formule 1 koja se održava 30. oktobra 2016 na stazi Autódromo Hermanos Rodríguez u Ciudad de México, Meksiko. Ovo je devetnaesta trka u sezoni 2016, i ujedno i 17. trka za Veliku nagradu Meksika.
Drugo mjesto zauzeo je Nico Rosberg. Prvobitno trku je na trećem mjestu završio Max Verstappen iz Red Bulla, ali je kažnjen dodavanjem pet sekundi na rezultat, pošto je u samoj završnici stekao nedozvoljenu prednost nad Sebastianom Vettelom. Nakon utrke Sebastian Vettel je dobio 10 sekundi kazne zbog pomicanja na kočenju u borbi s Ricciardom koji je tako na kraju završio treći iako je do cilja došao kao peti.
50 originalnih pjesama
50 originalnih pjesama četvrti je kompilacijski i ujedno posljednji album Kemala Montena. Objavila ga je izdavačka kuća Croatia Records iz Zagreba u trostrukom CD izdanju 2014, manje od godinu dana prije njegove smrti. Sastavljen je od kombinacije pop muzike, šlagera i laganih šansona, koje su uvijek bile dio Montenovog repertoara. Muziku i tekstove napisali su sam Monteno i drugi poznati kompozitori ove vrste muzike, a aranžmane za većinu pjesama uradio je Stipica Kalođera.
Zanimljivost na ovom albumu jesu pjesme koje je Monteno otpjevao u duetu sa drugim poznatim solo izvođačima i grupama iz bivše Jugoslavije. Objavljen je godinu dana nakon njegovog studijskog albuma pod nazivom Šta je život.
Spisak pjesama
CD 1
CD 2
CD 3
Dugoročno pamćenje
Dugoročno pamćenje, dugotrajna memorija, dugotrajno pamćenje (LTM) je faza Atkinson-Shiffrinovog memorijskog modela u kojoj se informativno znanje drži neograničeno dugo. Definirano je za razliku od kratkoročne i radne memorije, koje traju samo oko 18 do 30 sekundi. Dugotrajna memorija obično se označava kao eksplicitna memorija (deklarativna), kao i epizodna, semantička, autobiografska i implicitna memorija (proceduralna memorija).
Model memorije sa dvije memorije
Prema Milleru, čiji je rad 1956. popularizirao teoriju "magični broj sedam", kratkotrajno pamćenje ograničeno je na određeni broj informacija, dok dugoročna memorija ima neograničeno skladište.
Kodiranje informacija
Prema Baddeleyevom istraživanju, za pohranu, dugotrajna memorija kodira informacije semantički. U viziji, informacije moraju ući u radnu memoriju prije nego što se mogu pohraniti u dugoročnu memoriju. O tome svjedoči činjenica da je brzina pohranjivanja informacija u dugoročnu memoriju određena količinom informacija koja se mogu uklopiti u svakom koraku u vizualnu radnu memoriju. Drugim riječima, što je veći kapacitet radne memorije za određene podražaje, brže će se naučiti ti materijali.
Sinapsna konsolidacija je proces kojim se stavke prenose iz kratkoročne u dugoročnu memoriju. Unutar prvih minuta ili sati nakon akvizicije, engram (trag memorije)]] je kodiran unutar sinapsi, postajući otporan (iako nije imun) na smetnje izvana.
Budući da je dugotrajna memorija podložna blijeđenju u prirodnom procesu zaboravljanja, vježba održavanja (nekoliko opoziva/preuzimanja memorije) može biti potrebna za očuvanje dugoročnih sjećanja. Pojedinačno preuzimanje može se odvijati u sve većim intervalima u skladu s principom razmaknutog ponavljanja. To se može dogoditi sasvim prirodno kroz refleksiju ili namjerno sjećanje) (poznato i kao rekapitulacija), često zavisno od uočene važnosti materijala. Korištenje metoda ispitivanja kao oblik opoziva može dovesti do efekta testiranja, koji pomaže dugoročnoj memoriji kroz pronalaženje informacija i povratne informacije.
Dešen
Dešen je naseljeno mjesto u sastavu općine Moravče, regija Srednja Slovenija, Slovenija.
Historija
Do teritorijalne reorganizacije u Sloveniji nalazio se u sastavu stare općine Domžale.
Stanovništvo
Na popisu stanovništva 2011. godine, Dešen je imao 90 stanovnika.
Napomena: ''U 1953. povećano za naselja Cvetež, Golezen, Planjava, Ustje i Žerenk koja su ukinuta.''
Kutnjak (zub)
thumb|medium|300px|Raspored kutnjaka i ostalih zuba u ustima odraslog čovjeka Kutnjaci molari ili molarni zubi su veliki, ravni zubi na stražnjoj strani usta. Razvijeniji su kod sisara. Koriste se prvenstveno za mljevenje hrane tokom žvakanja. Naziv molar potiče od latinskog, molaris dens, što znači zub od mlinskog kamena, prema mola = mlinski kamen + gustoća. Kutnjaci u grupama sisara, pokazuju veliku raznolikost u veličini i obliku.
Anatomija ljudskih zuba
Kod ljudi, molarni zubi imaju ili četiri ili pet kvržica. Odrasli ljudi imaju 12 kutnjaka, u četiri grupe od tri na stražnjoj strani usta. Treći, zadnji molar u svakoj grupi naziva se umnjak ili zub mudrosti. To je posljednji zub koji se pojavljuje, a probija se kroz prednji dio desni oko 20-te godine, iako to ovisi od pojedinca do pojedinca. Rasna, odnosno populacijska pripadnost, tj. genetička struktura populacije, može uticati i na dob u kojoj se to događa, sa statističkim varijacijama između grupa. U nekim slučajevima, njihovo nicanje može potpuno izostati.
Ljudska usta sadrže gornje (maksilarni) i donje (mandibularni) kutnjake. To su: prvi maksilski kutnjak, drugi maksilski kutnjak, treći maksilski kutnjak, prvi mandibulski kutnjak, drugi mandibulski kutnjak i treći mandibulski kutnjak.
sjekutići ili incisori (I) označavaju se kao prvi, drugi su očnjaci ili kanini (C), pa pretkutnjaci ili premolari(P) i na kraju kutnjaci ili molari(M): I:C:P:M.Tako, naprimjer, formula 2.1.2.3 za gornje zube označava 2 sjekutića, 1 očnjak, 2 pretkutnjaka i 3 kutnjaka na jednoj strani gornjeg dijela usta. Poređenjem gornjih i donjih molara, uočavaju se sljedeće razlike:
Evolucija kod sisara
Kod sisara je kruna kutnjaka i pretkutnjaka naborana u širok raspon složenih oblika. Osnovni elementi krune su manje ili više konusne izbočine koje se nazivaju kvržice i doline koje ih razdvajaju. Kvržice sadrže i dentin i caklinu, dok su manja izbočenja na kruni, nazvana kreniranje, rezultat različite debljine cakline. Čvrsto se povremeno spajaju u obliku grebena i šire se u obliku krista. Cingule su često nekompletni grebeni koji prolaze oko baze krunice. Sisarski, višekvržični zubi na obrazu vjerovatno su evoluirali iz jednokvržičnih zuba kod gmizavaca, iako raznolikost molarnih obrazac Therapsida i složenost u kutnjacima najranijih sisara onemogućavaju određivanje kako se to dogodilo. Prema široko prihvaćenoj "teoriji diferencijacije", dodatne kvržice nastale su pupanjem ili stvaranjem izraslina iz krunice, dok suparnička "teorija konkrecije" umjesto toga predlaže da se složeni zubi razviju kvržice izvorno zasebnih konusnih zuba. Svojstva zuba terijskih  sisara (placentalni i torbari) uglavnom podržavaju  pretpostavku da su evoluirali od pretka s tribosfernim obrazima zuba, s tri glavne kvržice raspoređene u trougao. thumb|center|650px|Poređenje obraznih zuba kod različitih taksona: 1 – [[Gmizavac 2 – Dromatherium  (trijasni Cynodont) 3 – Microconodon (trijasni Eucynodont) 4 – Spalacotherium (kredni simetrodont) 5 –  Amfiteria (jurski sisar)]]
Vašca
Vašca su naseljeno mjesto u sastavu općine Cerklje na Gorenjskem, regija Gorenjska, Slovenija.
Historija
Do teritorijalne reorganizacije u Sloveniji nalazila su se u sastavu stare općine Kranj.
Stanovništvo
Na popisu stanovništva 2011. godine, Vašca su imala 78 stanovnika.
Katakombe u Jajcu
Katakombe u Jajcu su podzemna crkva (kripta), izdubljene u živoj stijeni, unutar zidina jajačke tvrđave, Bosna i Hercegovina.
Lokacija
Nalaze se ispod platoa koji se nalazi između Medvjed-kule i Crkve sv. Marije sa tornjem sv. Luke, u prostornoj cjelini u kojoj je tokom historije izgrađen veći broj sakralnih objekata (crkva, franjevački samostan i groblje).
Ćiro Truhelka je prvi istražio i dosta vjerno opisao Katakombe. Neki veći radovi u njima nisu poduzimani. Iza rata od 1992. do 1995. Katakombe su očišćene i osvijetljene, pod nadzorom čuvara i ne prijeti im opasnost od devastiranja.
Opis
Historijski spomenik Katakombe u Jajcu je podzemna građevina. Po osnovnoj dispoziciji slična je crkvi. Glavne prostorije su: narteks, baptisterij sa krstionicama, naos, prezbiterij sa oltarnim dijelom.
Brezičani (Prijedor)
Brezičani su naseljeno mjesto u općini Prijedor smješteni na sjeverozapadnom djelu Bosne i Hercegovine na desnoj obali rijeke Sane.
Stanovništvo
Prema popisu iz 1991. godine na području Brezičana živjelo je 1648 stanovnika od toga 1159 Srba, 361 Bošnjaka, 99 Jugoslovena, 6 Hrvata i 23 ostalih. Za vrijeme rata u BiH na ovom području VRS 20. septembra 1992. izvršava etničko čišćenje i izvršen je masakar nad par bošnjačkih porodica.
Prirodni resursi
Na području Brezičana nalaze se nalazišta bijele gline (neki djelovi nose i ime po tome kao što su Bijela zemlja ili Keramika). Nalazišta pitke vode kao i nalazišta šljunka, pijeska i drugih građevinskih materijala.
Na području Brezičana postoje veoma povoljni uvjeti za razvoj poljoprivredne proizvodnje. Prema analizama iz ove oblasti moguć je razvoj za voćarsko-povrtlarsku i ratarsko-stočarsku proizvodnju, proizvodnju meda, proizvodnju cvijeća te rasadničku proizvodnju u oblasti voćarstva i povrtlarstva kao i skupljanje šumskih plodova i ljekovitog bilja. Dobar primjer je Vitaminka (Prijedorcanka) koja je 2013 godine otkupila preko 7000 tona voca.
Dobeno (Mengeš)
mini|280px|Dobeno, seoski pomoćni objekti Dobeno je naseljeno mjesto u sastavu općine Mengeš, regija Srednja Slovenija, Slovenija.
Historija
Do teritorijalne reorganizacije u Sloveniji nalazilo se u sastavu stare općine Domžale.
Stanovništvo
Na popisu stanovništva 2011. godine, Dobeno je imalo 209 stanovnika.
Patrolni brodovi klase "Damen Stan 4200"
Patrolni brodovi klase "Damen Stan 4200" predstavljaju seriju patrolnih brodova koje proivodi holandska brodogradnja Damen Group. Brodovi ove klase koriste se u velikom broju zemalja za potrebe patroliranja obalnim morem, traganjem i spašavanjem unesrećenih na moru. Ovi brodovi nisu naoružani, ali su opremljeni vodenim topovima.
Mišari
Mišari su naseljeno mjesto u općini Vlasenica, Bosna i Hercegovina.
Mjesna zajednica
Naselje Mišari su i sjedište istoimene mjesne zajednice koja obuhvata naseljena mjesta: Mišari, Strževac, Garići, Krčevina, Rača, Kozja Ravan, Cvijetanj, Miljanići, Gornji i Donji Stojišići i Mrkojević Polje.
Haselsdorf-Tobelbad
Položaj općine Haselsdorf-Tobelbad u [[Spisak okruga i statutarnih gradova u Austriji|okrugu Graz-Umgebung |180px|desno|mini]]
Haselsdorf-Tobelbad je općina u okrugu Graz-Umgebung u austrijskoj saveznoj pokrajini Štajerskoj. Broj stanovnika općine je
Podjela
Općina je podijeljena na četiri naselja. U zagradi je broj stanovnika.
Općina je sastavljena od jedne katastarske općine: Haselsdorf
Politika
Na općinskim izborima u Štajerskoj 22. marta 2015. godine za gradonačelnika općine je izabran Hubert Holzapfel iz SPÖ.
Garica
Garica je naseljeno mjesto u sastavu općine Vrbnik, na ostrvu Krku, Primorsko-goranska županija, Republika Hrvatska.
Historija
Do teritorijalne reorganizacije u Hrvatskoj nalazila se u sastavu stare općine Krk.
Stanovništvo
Na popisu stanovništva 2011. godine, Garica je imala 156 stanovnika.
Napomena: ''Od 1880. do 1910. iskazano pod imenom Gornja Garica.''
Popis 1991.
Na popisu stanovništva 1991. godine, naseljeno mjesto Garica je imalo 157 stanovnika, sljedećeg nacionalnog sastava:
Miroslav Stevanović
Miroslav Stevanović je bosanskohercegovački nogometaš koji trenutno nastupa za Servette. Član je reprezentacije Bosne i Hercegovine, a igra na poziciji desnog krila.
Sevilla
2. januara 2013. potpisao je petogodišnji ugovor sa Sevillom. Na međunarodnom aerodromu San Pablo dočekali su ga kolega iz reprezentacije Emir Spahić (koji je tada također igrao za Sevillu) i delegat prvog tima Juan Martagon. 9. januara debitirao je u novom klubu u utakmici Kupa kralja protiv Mallorke, odigravši cijelo 2. poluvrijeme.
5. jula 2013. posuđen je novom španskom prvoligašu, Elcheu, na 1 godinu.
Reprezentacija
Stevanović je od 2006. član mladih selekcija BiH. Nastupao je za U-17, U-19 i U-21 reprezentacije. U septembru 2011. pozvan je u A-selekciju za utakmicu protiv Bjelorusije u okviru grupe D kvalifikacija za EP 2012. Reprezentativni debi imao je 26. maja 2012. u prijateljskoj utakmici protiv Irske u Dublinu, ušavši s klupe. 15. augusta odigrao je cijelu utakmicu protiv Velsa u kojoj je bio i asistent i strijelac, zasluživši pohvale i poštovanje medija i selektora Sušića. Kasnije je postao redovan član ekipe u kvalifikacijama za SP 2014. i čak je nazvan "najboljim potezom Safeta Sušića" na web-stranici NFSBiH.
Pierre Trudeau
Joseph Philippe Pierre Yves Elliott Trudeau bio je kanadski političar koji je obavljao dužnost 15. premijera Kanade po dva puta. Bio je i dugogodišnji čelnik Liberalne stranke, te član kanadskog Parlamenta za Mount Royal od 1965. do 1984. godine.
Njegov najstariji sin Justin Trudeau trenutni je 23. premijer Kanade i drugi najmlađi premijer Kanade u historiji.
IC 3090
IC 3090 je dvostruka zvijezda i nalazi se u sazviježđu Djevica. Prvo otkriće je napravio Friedrich Carl Arnold Schwassmann 10. februara 1900. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Košarkaška reprezentacija Austrije
Košarkaška reprezentacija Austrije (Österreichische Basketballnationalmannschaft) predstavlja Austriju na međunarodnim košarkaškim takmičenjima i njom upravlja Košarkaški savez Austrije.
Austrija se kroz svoju historiju šest puta kvalifikovala na EuroBasket. Njihov najbolji učinak je bio na turniru 1951. godine. Međutim, još im nedostaje nastup na svjetskoj sceni u FIBA Svjetskom prvenstvu.
EuroBasket 1947.
Austrija se prvi put takmičila na Evropskom prvenstvu u košarci na Eurobasketu 1947, zauzeli su 12. mjesto od 14 ekipa. U početku, u početku mučili su se i izgubili oba meča pretkola, zajedno sa mečom prvog polufinalnog kola. Potom su savladali Albaniju i plasirali se na drugo mjesto u grupi, sljedeći meč igrali su protiv Nizozemske za 11. i 12. mjesto, koje je Austrija izgubila nakon duge borbe.
thumb|lijevo|Reprezentacija Austrije prije utakmice
EuroBasket 1955.
Nastup Austrije na EuroBasketu 1955. u Budimpešti počeo je rezultatom 2-2 u preliminarnoj igri. Ovo je bilo dovoljno za treće mjesto u izvlačenju, a Austrija je gurnuta u igru za plasman. Tamo su uspjeli pobijediti samo u 1 od 4 utakmice (pobjedili su utakmicu protiv Zapadne Njemačke), plasirajući se na četvrto mjesto od pet timova u grupi. Igrajući protiv Luksemburg, a zatim i Švicarske u plasmanu za plej-of od 13. do 16. mesta, Austrija je pobedila u obe utakmice i završila na 13. mestu od 18 timova.
EuroBasket 1957.
U Sofiji za zabilježili su svoj četvrti nastup na Evropskom prvenstvu, igrali su na izadnju EuroBasket 1957., bili su poraženi tri puta u pretkolu. Njihov rezultat 0-3 stavio ih je na posljednje mjesto u svojoj grupi i poslao ih u klasifikacijsku grupu. Tamo su pobjedili samo u dvije utakmice, završivši s rekordom 2-5 i zauzeli ukupno 14. mjesto na turniru od 16 ekipa.
Kasnije godine
Austrija se još dva puta kvalifikovala za EuroBasket 1959. i 1977. Ali od tada je bila borba za reprezentaciju da se plasira na velike košarkaške turnire.
Trenutni sastav
Sastav za utakmice pretkvalifikacija za EuroBasket 2025. 23. i 26. februara 2023. protiv Poljske i Hrvatske.
Selektori kroz historiju
• Miodrag Stefanović (1951)
• Hubert Schreiner (1986–2000)
• Neno Ašćerić (2008–2012)
• Werner Sallomon (2013–2016)
• Kęstutis Kemzūra (2016–2017)
• Matthias Zollner (2017–2018)
• Mike Coffin (2018–2019)
• Raoul Korner (2020–2022)
• Chris O'Shea (2022–)
Jernej Damjan
Jernej Damjan nekadašnji je slovenski skijaš-skakač.
Karijera
Učestvovao je na više svjetskih prvenstava i Olimpijskih igara. Najveći uspjeh su mu dvije ekipne bronzane medalje sa SP-a 2005. u Oberstdorfu i SP-a 2011. u Oslu.
Sa svjetskih prvenstava u letovima ima također dvije medalje, obje u ekipnom takmičenju: bronzanu iz Vikersunda 2012. i srebrnu iz Oberstdorfa 2018.
Zbog teške povrede ramena morao je propustiti cijelu sezonu 2019/20. Povreda je na kraju dovela do završetka karijere, koji je objavio u maju 2021.
Dole pod Sveto Trojico
Historija
Do teritorijalne reorganizacije u Sloveniji nalazile su se u sastavu stare općine Domžale.
Stanovništvo
Na popisu stanovništva 2011. godine, Dole pod Sveto Trojico su imale 13 stanovnika.
Igrači FIFA Svjetskog klupskog prvenstva 2009.
Svaki tim na FIFA Svjetskom klupskom prvenstvu 2009. mogao je prijaviti najviše 23 nogometaša za učešće na turniru (od kojih su tri morala biti golmani). Krajnji rok za prijavu nogometaša je bio 25. novembar 2009. Turnir je igran u Ujedinjenim Arapskim Emiratima od 9. do 19. decembra 2009. godine.
Al-Ahli
Trener: Mahdi Redha
Atlante
Trener: José Guadalupe Cruz
Auckland City
Trener:  Paul Posa
Barcelona
Trener: Josep Guardiola
Estudiantes
Trener: Alejandro Sabella
Pohang Steelers
Trener: Sérgio Farias
Mazembe
Trener: Diego Garzitto
Mršići
Mršići su naseljeno mjesto u općini Vlasenica, Bosna i Hercegovina.
IC 4728
IC 4728 (također poznat kao ESO 103-34, IRAS 18333-6234 i PGC 62166) je prečkasta spiralna galaksija koja je udaljena oko 210 miliona sg od Zemlje i nalazi se u sazviježđu Paun. Najveći prečnik je 2,00 (122 hiljade sg) a najmanji 0,7 uglovnih minuta (43 hiljade sg). Prvo otkriće je napravio DeLisle Stewart 20. jula 1901. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Interleukin 8
Postoji mnogo receptora na površinskoj membrani sposobnih da vežu IL-8; najčešće proučavani tipovi su G-protgein spregnuti serpentinski receptori CXCR1 i CXCR2. Ekspresija i afinitet za IL-8 razlikuju se između dva receptora (CXCR1 > CXCR2). U lancu biohemijskih reakcija, IL-8 se luči i važan je posrednik imunske reakcije u odgovoru urođenog imunskog sistema.
Aminokiselinska sekvenca
Dužina polipeptidnog lanca je 99 aminokiselina, а molekulska težina Da. 11 098
table style="font-family:monospace;"> <tr style="text-align:right;"> 10   20    30    40    50 <tr style="background-color: #eee;"> MTSKLAVALL <td style="background-color: #f9f9f9;"> AAFLISAALC <td style="background-color: #f9f9f9;">  EGAVLPRSAK <td style="background-color: #f9f9f9;">  ELRCQCIKTY <td style="background-color: #f9f9f9;">  SKPFHPKFIK <tr style="background-color: #eee;"> ELRVIESGPH <td style="background-color: #f9f9f9;"> CANTEIIVKL <td style="background-color: #f9f9f9;">  SDGRELCLDP <td style="background-color: #f9f9f9;">  KENWVQRVVE <td style="background-color: #f9f9f9;">  KFLKRAENS
Funkcija
IL-8, također poznat kao "neutrofilni hemotaksijski faktor", ima dvije primarne funkcije. Inducira hemotaksije u ciljnim ćelijama, prvenstveno neutrofilima, ali i drugim granulocitima, uzrokujući da migriraju prema mjestu infekcije. IL-8 takođe stimulira fagocitozu kada stignu. IL-8 je također poznat kao moćan promotor angiogeneze. U ciljnim ćelijama, IL-8 inducira niz fizioloških odgovora potrebnih za migraciju i fagocitozu, kao što je povećanje razine unutarćelijskog Ca2+, egzocitoza (npr. oslobađanje histamina) i respiratorni prasak.
IL-8 mogu izlučiti bilo koje ćelije sa odgovafrajućim receptorima, koje su uključene u urođeni imunski odgovor i pokazalo se da je dobavljač hemokina za CR2 + nevine T-ćelije, poznate i kao nedavni timusni emigranti. Obično su makrofagi prvi koji registrirji antigen, pa su prve ćelije koje oslobađaju IL-8, kako bi regrutirale druge ćelije. I monomerni i homodimerni oblici IL-8 su prijavljeni kao moćni induktori hemokinskih receptora CXCR1 i CXCR2. Homodimer je snažniji, ali metilacija Leu25 može blokirati aktivnost homodimera.
Vjeruje se da IL-8 ima ulogu u patogenezi bronhiolitisa, uobičajene bolesti respiratornog trakta uzrokovane virusnom infekcijom.
IL-8 je član hemokinske porodice CXC. Geni koji kodiraju ovaj i ostalih deset članova porodice hemokina CXC tvore klaster u regiji mapiranoj na dugom (q) kraku hromosoma 4.
CXCL-8 posredovana hemotaksija neutrofila
CXCL8 je primarni citokin, uključen u regrutaciju neutrofila na mjesto oštećenja ili infekcije; u procesu koji se naziva hemotaksija. Brojne varijable su neophodne za uspješnu hemotaksiju neutrofila, uključujući povećanu ekspresiju adhezijskih molekula visokog afiniteta, kako bi se neutrofil pričvrstio za endotel u blizini zahvaćenog mjesta (i stoga se ne ispire u krvotok), te da neutrofil može proći put kroz baznu membranu i vanćelijski matriks (ECM), kako bi stigao do zahvaćenog mjesta. CXCL8 ima ključnu ulogu u izazivanju ćelijske signalizacije potrebne za donošenje ovih promjena.
.
Prvo, na mjestu infekcije, oslobađanje histamina uzrokuje vazodilataciju kapilara u blizini ozlijeđenog područja, što usporava protok krvi u regiji i podstiče leukocite, kao što su neutrofili, da se približe endotelu i dalje od centar lumena, gde je brzina krvotoka najveća. Kada se to dogodi, stvaraju se slabe interakcije između selektina eksprimiranih na neutrofilnim i endotelnim ćelijama (čija ekspresija se također povećava djelovanjem CXCL8 i drugih citokina). Na neutrofilu su to: L selektini, a na endotelnoj ćeliji: P i E selektini. Ovo uzrokuje fazu hemotaksijskog "kotrljanja".
Kada se neutrofil kotrlja duž endotela, dolazi u kontakt s molekulom CXCL8, eksprimiranom na površini, koja stimulira ćelijski signalni put, posredovan preko G-protein spregnutog receptora. Vezivanje CXCL8 na CXCR1/2 na neutrofilu stimulira neutrofile da pojačaju svoju ekspresiju integrina, LFA-1, koji učestvuje u vezivanju visokog afiniteta sa receptorima ICAM-1 eksprimiranim na endotelu. Ekspresija i afinitet LFA-1 su značajno povećani kako bi se maksimiziralo vezivanje. Ovo uzrokuje da se neutrofil još više usporava dok se ne smiri.
Ciljne ćelije
Dok su neutrofilni granulociti primarne ciljne ćelije IL-8, postoji relativno širok raspon ćelija (endotelne ćelije, makrofagi, mastociti i keratinociti) koji reaguju na ovaj hemokin. Hemoatraktantna aktivnost IL-8 u koncentracijama sličnim kičmenjačkim dokazana je u Tetrahymena pyriformis, što ukazuje na filogenetski dobro konzerviranu strukturu i funkciju ovog hemokina.
Klinički značaj
Interleukin-8 je ključni medijator povezan s upalama, gdje ima ključnu ulogu u regrutaciji i degranulaciji neutrofila. Kao primjer, naveden je kao proupalni medijator kod gingivitisa i psorijaze.